Den Vest-Sjællandske Avis, 1824-01-30
Nyeste Post=Efterretninger. Den i England forventede Paqvetbaad fra Rio Janeiro er endnu ikke ankommen. Derimod er Skibet Creolen ankommen dertil fra Rio Janeiro med Breve, som naae til den 26de November. Om Aftenen den 10de havde der været en stor Bestyrtelse og Forvirring i Rio Janeiro, ved en befaling, som var ankommen fra Keiseren til Kasernerne, at alle Tropperne skulle bryde op til hans Palads. Om Morgenen den 11te blev det angivet som en Aarsag dertil, at der var gjort den Opdagelse: at den forrige øverste Minister Jose Bonifacio de Andrada havde søgt at forlede Soldaterne. De Cortes sendte et Budskab til Keiseren for at udbede sig hans Erklæring og forbleve, da der intet Svar kom, forsamlede heele Natten. Den 12te om Middagen marscherede Tropperne imod Kongressens Forsamlingshuus og plantede Kanoner op imod det. Officerene marscherede ind, opløste de Cortes i Keiserens Navn og arresterede de Deputerede Antonio, Carlos Martins, Francisco (Broder til Jose Boni facio), Montezumaa og Laicha. Disse bleve fatte i en Baad og bragte til Jlha das Cabras. Kort derefter holdt Keiseren er høitideligt Optog igiennem Gaderne, blev overalt applanderet og om Aftenen var Staden illumineret. Jose Bonifacio havde forladt sit Huus, men blev endnu samme Aften funden og arresteret. Fra den 14de til den 21de var der lagt Embargo paa alle Skibe og den sidste Dag afgik Transportskibet Laconia med de omtalte 6 fangne Deputerede og deres Familier, under forseglede Ordrer til Søes, under den foregivne Bestemmelse til Havre. Derpaa blev udstædet en Proclamation, hvori der blev udsat en Belønning af 400 Milreis for den beviislige Angivelse af Ophavsmændene til forskiellige offentlige opslaaede Skrifter imod Regieringens nyelige Forhold; En Forholdsregel, som foraarsager en større Skræk end alle de øvrige, fordi man frygter for, at mange ville for Fordelens Skyld ikke tage i Betænkning at aflægge en falsk Eed. Den 22de ophørte den eneste Oppositions Tidende, som endnu var tilbage. Den 25de kom Tropperne igien tilbage fra deres Kantoneringer i St. Christovar, hvor de havde opholdt sig denne heele Tid igiennem paa Keiserens Befaling. Det var endnu ikke mueligt at giennemskue Keiserens Hensigter, dog gik det Rygte: at han havde som Prins-Regent modtaget Storkorsene af den hellige Aands og Michaels-Ordenen, som vare sendte ham fra Kongen af Frankerige, endskiøndt han ikke har dem offentligen. - Den 22de var Efterretningen indløben: at Montevideo var indtagen af de Brasilianske Tropper. (Det er mærkeligt nok: at der i denne langt sildigere Efterretning ikke tales noget om Ministerforandringen i Rio Janeiro, og heele Sagen har Udseendet af, som Hensigten. ikke er at ville bringe Brasilien igien tilbage under Portugal, som vel ogsaa i sig selv er undførligt; men blot at styrte den republikanske Constitution som man havde i Værk, og som vist paa ingen Maade passer til Brasilien og hvorved Keiseren har havt de Brasilianske Officere paa sin Side. De Ministre som man angiver at skulle være valgte ere dog alle Venner af liberale Grundsætninger, og ren af dem har endog været Medlem af de Cortes Forsamling i Lissabon; ogsaa bemærker den Franske Moniteur, at alle de nye Ministre, ere fødte Brasilianere). Admiral Cochrane har borttaget 7 Portugisiske Skibe, som vare ankomne til Pernambuco. Kongressen i Mexico har forsamlet sig den 8de November. – Det er vist, at Puerto Cabello er bleven erobret, men man siger at Morales bereder sig paa Cuba til en nye Expedition imod Columbien uagtet sit i Capitulationen givne Løfte. Det er dog vist at en Escadre er beredt til at afseile fra Cadix til Colonierne men den bestaaer blot af Fregatter og smaae Skibe og som man siger skal den ingen Landtropper have ombord. Man skriver fra Madrid: at det synes at være sikkert, at ingen Magt vil understøtte Spaniens Plan til igien at erobre sine Colonier; da de allierede Magter nu have erfaret Englands bestemte Meening i denne Henseende. – De Engelske Blade vedblive at yttre forskjellige Meninger om denne vigtige Gienstand, hvorom dog endnu ingen kan vide det rette Sammenhæng.